b'\n_START_ARTICLE_\nMarib\n_START_SECTION_\nZgodovina\n_START_PARAGRAPH_\nKraljestvo Sabejcev se je nahajalo na obmo\xc4\x8dju dana\xc5\xa1njega Asirja v jugozahodnem Jemnu. Sabejski kralji so izbrali Marib za glavno mesto. Gradili so velike namakalne naprave, kot je na primer Maribski jez, katerega ostanki so vidni \xc5\xa1e danes. Tu so gradili tudi gradove in templje (npr. Mahram Bilkis). S tega podro\xc4\x8dja sta bili znani pridelavi dragocenega kadila in mire. Bili so pomor\xc5\xa1\xc4\x8daki, vplivali so na vzhodnoafri\xc5\xa1ko kraljestvo D\xca\xbfmt prek Rde\xc4\x8dega morja v dana\xc5\xa1nji Eritreji in severni Etiopiji._NEWLINE_Leta 25 pred na\xc5\xa1im \xc5\xa1tetjem je Aelius Gallus, rimski prefekt Egipta, organiziral "ekspedicijo v Marib." _NEWLINE_Starodavni Marib je bil v glavnem opu\xc5\xa1\xc4\x8den v 20. stoletju. Stavbe iz ne\xc5\xbegane opeke zgodovinskega mesta so ve\xc4\x8dinoma v ru\xc5\xa1evinah. Moderno mesto Marib se nahaja pribli\xc5\xbeno 3,5 km severno od sredi\xc5\xa1\xc4\x8da starega mesta._NEWLINE_Marib je eno od petih mest v Jemnu, na poskusnem seznamu svetovne dedi\xc5\xa1\xc4\x8dine UNESCO. Predlog je usmerjen na arheolo\xc5\xa1ko in zgodovinsko dedi\xc5\xa1\xc4\x8dino starega Mariba.\n_START_SECTION_\nRafinerija nafte\n_START_PARAGRAPH_\nJemen Oil Refining Company je v Maribu leta 1986 odprla rafinerijo, ki proizvaja 10.000 sodov nafte na dan (podatek 2009). V novembru 2009 je dru\xc5\xbeba objavila dogovor s korejskim Shinhana za raz\xc5\xa1iritev in nadgradnjo rafinerije za proizvodnjo 25.000 sodov / dan._NEWLINE_V Maribu je za\xc4\x8detek 438 km dolgega Marib-RA Isa naftovoda, z zmogljivostjo 200.000 sodov na dan.'